
Teden slovenske hrane in izvedba Tradicionalnega slovenskega zajtrka
V tednu od 11. do 17. novembra letos prvič obeležujemo Teden slovenske hrane. V petek, 15. novembra se pridružujemo projektu Tradicionalni slovenski zajtrk.
Letošnji projekt poteka pod sloganom »Tradicionalni slovenski zajtrk – moj naj zajtrk!«. Letos se enakomerno izpostavlja kruh, maslo, med, mleko in jabolko ali drugo slovensko sadje.
Vsem učencem bomo postregli zajtrk z domačim kruhom iz sosednje pekarne, bio maslom, medom domžalskih čebelarjev, domačim mlekom in jabolkom. Po razredih bodo v tem tednu potekale tudi vzgojno-izobraževalne aktivnosti povezane z zdravim zajtrkom. Del dejavnosti bomo namenili ozaveščanju o prednostih lokalne oziroma slovenske hrane, razmisleku o naših prehranjevalnih navadah, pomenu čebel in o zmanjševanju odpadne hrane.
Namen projekta je učence izobraževati in ozaveščati o pomenu zajtrka v okviru prehranjevalnih navad ter o prednostih uživanja lokalno pridelanih živil slovenskega izvora. Poudarek je tudi na pomenu čebelarstva za kmetijsko pridelavo in o pomenu čim večje samooskrbe s kmetijskimi pridelki.
V tednu, ko obeležujemo Teden slovenske hrane, smo na jedilnik uvrstili tudi nekaj tradicionalnih slovenskih jedi.
Več informacij o Tradicionalnem slovenskem zajtrku in Tednu slovenske hrane:
https://www.nasasuperhrana.si/projekti/tradicionalni-slovenski-zajtrk/ 
https://www.nasasuperhrana.si/clanek/teden-slovenske-hrane-2024/ 

Domžale, 8. 11. 2024

